PIELIKUMS

Paraugs gada snieguma ziņojumam, ko dalībvalstis iesniedz Komisijai par Iekšējās drošības fondu saskaņā ar Regulas (ES) 2021/1149 30. pantu

IDENTIFIKĀCIJA

CCI Nosaukums Versija Grāmatvedības gads Datums, kad ziņojumu apstiprinājusi uzraudzības komiteja

1. SNIEGUMS

1.1. Īstenošanā gūtais progress – Regulas (ES) 2021/1149 30. panta 2. punkta a) apakšpunkts

Par katru konkrēto mērķi paziņojiet, kāds progress gūts programmas īstenošanā un tajā izklāstīto starpposma rādītāju un mērķrādītāju sasniegšanā, ņemot vērā jaunākos datus par grāmatvedības gadu, kā noteikts Regulas (ES) 2021/1060 42. pantā. Ar to ir domāti kumulatīvie dati, kas sniegti līdz tā gada 31. jūlijam, kurš ir pirms ziņojuma iesniegšanas gada.

Katram konkrētajam mērķim informāciju par progresu vēlams strukturēt pēc programmā noteiktajiem īstenošanas pasākumiem, indikatīvajām darbībām un vēlamajiem rezultātiem.

Aprakstiet arī visus pasākumus, kas veikti, un attiecīgās aktivitātes, kas saistītas ar Regulas (ES) 2021/1060 8. panta 2. punktā minētās partnerības īstenošanu.

Šeit ierakstiet tekstu. Ne vairāk kā 7 000 rakstzīmju.

1.2. Jautājumi, kas ietekmē sniegumu, – Regulas (ES) 2021/1149 30. panta 2. punkta b) apakšpunkts

Attiecībā uz katru konkrēto mērķi aprakstiet visus jautājumus, kas ietekmē programmas sniegumu grāmatvedības gada laikā, un visas darbības, kas veiktas to risināšanai.

Ja vien tas ir iespējams un atbilst jūsu situācijai, būtu jānošķir jautājumi, kas saistīti ar:

— nepilnībām sasniegumu paziņošanā (1),

— mērķrādītāju noteikšanu (2),

— procedūras kavējumiem un administratīvajām spējām (3),

— konteksta izmaiņām (4),

— operāciju izstrādi un/vai īstenošanu (5), un

— jebkuri citi jautājumi.

Aprakstiet izmaiņas stratēģijā vai valsts mērķos vai faktorus, kas var izraisīt izmaiņas nākotnē, kā arī to, kā minētās izmaiņas ir mainījušas mērķrādītājus, kas aplēsti pēc snieguma satvara izveides metodikas.

Iekļaujiet informāciju par visiem pamatotajiem atzinumiem, ko Komisija sniegusi pārkāpuma procedūrā saskaņā ar Līguma par Eiropas Savienības darbību (LESD) 258. pantu un kas ir saistīti ar fonda līdzekļu apguvi.

Šeit ierakstiet tekstu. Ne vairāk kā 7 000 rakstzīmju.

1.3. Īpaši ietekmes mazināšanas pasākumi

Attiecīgā gadījumā īsi aprakstiet, kā programmas aktivitātes palīdzējušas mazināt jebkādu būtisku un pēkšņu konteksta izmaiņu ietekmi, kas radīja neparedzētus drošības apdraudējumus. Ja iespējams, norādiet šim nolūkam pārdalīto resursu apjomu un saistītos iznākumus un rezultātus.

Īpašu uzmanību pievērsiet aktivitātēm, kuras tiek veiktas neparedzētu drošības apdraudējumu mazināšanai un kurās gūtie sasniegumi var pilnībā neatspoguļoties kopējos iznākuma un rezultātu rādītājos.

Šeit ierakstiet tekstu. Ne vairāk kā 4 000 rakstzīmju.

1.4. Darbības atbalsts – Regulas (ES) 2021/1149 16. panta 3. punkts

Ja grāmatvedības gadā tika izmantots darbības atbalsts, aprakstiet, kā tas veicināja fonda mērķu sasniegšanu (6).

Ja darbības atbalsta kopējās kumulatīvās attiecināmās izmaksas par operācijām, kas atlasītas atbalstam, grāmatvedības gada beigās pārsniedz 20 % no kopējā programmas piešķīruma, paskaidrojiet iemeslus. Turklāt, ja pastāv risks, ka līdz plānošanas perioda beigām robežvērtība tiks pārsniegta, aprakstiet pasākumus, kas paredzēti tā mazināšanai.

Šeit ierakstiet tekstu. Ne vairāk kā 4 000 rakstzīmju.

1.5. Konkrētas darbības (7)

Aprakstiet galvenos sasniegumus, kas gūti grāmatvedības gadā veiktajās konkrētajās darbībās, un to, kā tās ir veicinājušas programmas mērķu sasniegšanu un radījušas Savienības pievienoto vērtību (8).

Aprakstiet, kā atsevišķās darbības ir pavirzījušās uz priekšu gan no procedūras (9), gan no operacionālā (10) viedokļa, un raksturojiet visas problēmas, kas ietekmē to sniegumu, jo īpaši līdzekļu nepietiekamas izmantošanas risku.

Attiecīgā gadījumā sadaliet šo informāciju līdz projekta līmenim. Ja ir sagaidāma novirze no sākotnējā plāna, paskaidrojiet iemeslus, aprakstiet veiktos riska mazināšanas pasākumus un iesniedziet pārskatīto grafiku.

Šeit ierakstiet tekstu. Ne vairāk kā 5 000 rakstzīmju.

Tālāk sniegtajā tabulā ievadiet sīkākas ziņas par visām konkrētajām valsts darbībām, kas īstenotas programmā. Ziņošanai par konkrētām transnacionālām darbībām būtu jāatbilst izvēlētajam ziņošanas risinājumam (11).

Konkrētais mērķis Darbības nosaukums/atsauces numurs Saņēmējs Īstenošanas periods Attiecināmās izmaksas (12) Attiecināmie izdevumi (13) Progress attiecīgo kopīgo un/vai konkrēto programmas rādītāju sasniegšanā (14) Iznākums Rezultāts

1.6. Atbilstība Regulas (ES) 2021/1149 13. panta 7. punktam

Norādiet to izdevumu kumulatīvo kopsummu, kas radušies un samaksāti par Regulas (ES) 2021/1149 13. panta 7. punktā minēto aprīkojuma un transportlīdzekļu iegādi vai ar drošību saistīto iekārtu būvniecību, atbilstoši elektroniski uzglabājamajiem datiem Regulas (ES) 2021/1060 XVII pielikuma 142. laukā.

Ierakstiet summu.

Apstipriniet, ka to darbību kumulatīvo attiecināmo izmaksu kopsumma, kas atlasītas atbalstam par aprīkojumu, transportlīdzekļiem vai ar drošību saistītu iekārtu būvniecību, kā minēts Regulas (ES) 2021/1149 13. panta 7. punktā, līdz grāmatvedības gada beigām nepārsniedz 35 % no kopējā programmas piešķīruma, vai paskaidrojiet iemeslus, kāpēc pārsniedz. Turklāt, ja pastāv risks, ka līdz plānošanas perioda beigām robežvērtība tiks pārsniegta, aprakstiet pasākumus, kas paredzēti tā mazināšanai, vai norādiet pamatotus iemeslus, kāpēc robežvērtība tiks pārsniegta.

Šeit ierakstiet tekstu. Ne vairāk kā 3 000 rakstzīmju.

1.7. Tikai 2024. gadā: projektu turpināšana – Regulas (ES) 2021/1149 34. panta 4. punkta e) apakšpunkts

Paziņojiet par visiem projektiem, kas turpināti pēc 2021. gada 1. janvāra un kas atlasīti un sākti saskaņā ar Eiropas Parlamenta un Padomes Regulu (ES) Nr. 513/2014 (15), ievērojot Eiropas Parlamenta un Padomes Regulu (ES) Nr. 514/2014 (16).

Šeit ierakstiet tekstu. Ne vairāk kā 4 000 rakstzīmju.

2. PAPILDINĀMĪBA

2.1. Papildināmība ar citiem Savienības fondiem – Regulas (ES) 2021/1149 30. panta 2. punkta c) apakšpunkts

Aprakstiet papildināmību un attiecīgā gadījumā sinerģiju starp darbībām, kas atbalstītas no fonda, un atbalstu, ko sniedz no citiem Savienības fondiem drošības jomā, piemēram, no:

— Patvēruma, migrācijas un integrācijas fonda (AMIF) un Integrētās robežu pārvaldības fonda (IBMF), tai skaitā Robežu pārvaldības un vīzu instrumenta (BMVI) un finansiālā atbalsta instrumenta muitas kontroles iekārtām,

— kohēzijas fondiem, jo īpaši Eiropas Reģionālās attīstības fonda (ERAF),

— pamatprogrammas “Apvārsnis Eiropa” drošības pētniecības daļas,

— programmas “Pilsoņi, vienlīdzība, tiesības un vērtības” un programmas “Tiesiskums”,

— programmas “Digitālā Eiropa”,

— programmas InvestEU,

— tehniskā atbalsta instrumenta,

— rescEU rezerves,

— Kaimiņattiecību, attīstības sadarbības un starptautiskās sadarbības instrumenta (NDICI) – “Eiropa pasaulē” un

— Pirmspievienošanās palīdzības instrumenta (IPA).

Īpašu uzmanību pievērsiet:

— papildināmībai ar Savienības ārējās finansēšanas instrumentiem attiecībā uz darbībām, ko veic trešās valstīs vai saistībā ar tām (uzsveriet aspektus, kas atbilst Savienības ārpolitikas principiem un vispārējiem mērķiem), un

— tādu veicinošu mehānismu izmantošanai kā organizatoriska un procesuāla kārtība, kas palīdz panākt papildināmību, un attiecīgā gadījumā sinerģijām, kā arī visām grāmatvedības gada laikā veiktajām darbībām ar nolūku tās uzlabot.

Attiecīgā gadījumā aprakstiet arī:

— veikto aktivitāšu papildināmību no aģentūru sadarbības stiprināšanas aspekta (17),

— sinerģijas attiecībā uz infrastruktūras un publiskās telpas drošību, kiberdrošību, cietušo aizsardzību un radikalizācijas novēršanu. Šeit ierakstiet tekstu. Ne vairāk kā 6 000 rakstzīmju.

2.2. Daudzfunkcionāls aprīkojums un IKT iekārtas – Regulas (ES) 2021/1149 5. panta 4. punkts.

Īsi aprakstiet attiecīgās operācijas, kuras saistītas ar aprīkojumu un IKT sistēmām, kas iegādāti programmā un daļēji izmantoti papildu jomā, uz kuru attiecas Regula (ES) 2021/1148, nolūkā sasniegt finansiāla atbalsta instrumenta robežu pārvaldībai un vīzu politikai mērķus. Norādiet vietu vai vietas, kur tika izvietots daudzfunkcionālais aprīkojums un IKT sistēmas.

Attiecībā uz aprīkojumu sniedziet arī informāciju par laikposmu, kad to izmantoja finansiāla atbalsta instrumenta robežu pārvaldībai un vīzu politikai papildu jomās.

Šeit ierakstiet tekstu. Ne vairāk kā 3 000 rakstzīmju.

Par Savienības informācijas sistēmu, ko finansē saskaņā ar Regulu (ES) 2021/1149 un kas noder arī Regulas (ES) 2021/1148 mērķiem (daudzfunkcionalitāte) vai aktivitātēm, kuras jāveic saskaņā ar ES sadarbspējas juridisko satvaru (18), aizpildiet zemāk redzamo tabulu.

Konkrētais mērķis Operācijas nosaukums Operācijas saņēmējs Operācijas mērķis Īstenošanas periods Līdzfinansējuma likme Attiecināmās izmaksas (19) Attiecināmie izdevumi (20)

3. SAVIENĪBAS ACQUIS ĪSTENOŠANA – REGULAS (ES) 2021/1149 30. PANTA 2. PUNKTA d) APAKŠPUNKTS

Aprakstiet, kā programma grāmatvedības gadā ir palīdzējusi īstenot attiecīgo Savienības acquis (Savienības tiesību aktu kopumu) drošības un ar to saistītās informācijas apmaiņas jomā, kā arī visus attiecīgos rīcības plānus.

Šeit ierakstiet tekstu. Ne vairāk kā 4 000 rakstzīmju.

4. KOMUNIKĀCIJA UN PAMANĀMĪBA – REGULAS (ES) 2021/1149 30. PANTA 2. PUNKTA e) APAKŠPUNKTS

Aprakstiet, kā pārskata gadā tika veikti komunikācijas un pamanāmības pasākumi. Jo īpaši norādiet, kāds progress panākts attiecībā uz komunikācijas stratēģijā noteiktajiem mērķiem, ko mēra ar attiecīgajiem rādītājiem un to mērķrādītājiem. Attiecīgā gadījumā aprakstiet labāko praksi, kā sasniegt mērķgrupas un/vai izplatīt un izmantot projektu rezultātus.

Šeit ierakstiet tekstu. Ne vairāk kā 4 000 rakstzīmju.

Sniedziet saiti uz Regulas (ES) 2021/1060 46. panta b) punktā minēto tīmekļa portālu un minētās regulas 49. panta 1. punktā minēto tīmekļa vietni (ja šie resursi atšķiras).

5. VEICINOŠIE NOSACĪJUMI UN HORIZONTĀLIE PRINCIPI

5.1. Veicinošie nosacījumi – Regulas (ES) 2021/1149 30. panta 2. punkta f) apakšpunkts

Aprakstiet, kā tika nodrošināts, ka ir izpildīti un visa grāmatvedības gada laikā tikuši piemēroti Regulas (ES) 2021/1060 III pielikumā paredzētie piemērojamie veicinošie nosacījumi, jo īpaši attiecībā uz Eiropas Savienības Pamattiesību hartas ievērošanu. Attiecīgā gadījumā aprakstiet visas izmaiņas, kas ietekmējušas veicinošo nosacījumu izpildi, kā paredzēts Regulas (ES) 2021/1060 15. panta 6. punktā.

Šeit ierakstiet tekstu. Ne vairāk kā 5 000 rakstzīmju.

5.2. Horizontālo principu ievērošana – Regulas (ES) 2021/1060 9. pants

Aprakstiet, kā grāmatvedības gadā nodrošinājāt atbilstību Kopīgo noteikumu regulā noteiktajiem horizontālajiem principiem, jo īpaši vīriešu un sieviešu līdztiesībai un dzimumu līdztiesības aspekta integrēšanai, kā arī dzimuma, rases vai etniskās izcelsmes, ticības vai pārliecības, invaliditātes, vecuma vai seksuālās orientācijas dēļ iespējamas diskriminācijas novēršanai.

Šeit ierakstiet tekstu. Ne vairāk kā 5 000 rakstzīmju.

6. PROJEKTI TREŠĀS VALSTĪS VAI SAISTĪBĀ AR TĀM – REGULAS (ES) 2021/1149 30. PANTA 2. PUNKTA g) APAKŠPUNKTS

Aprakstiet visas darbības, kas grāmatvedības gadā notikušas trešās valstīs vai saistībā ar tām, un to, kā tās nodrošina Savienības pievienoto vērtību fonda mērķu sasniegšanā. Miniet attiecīgo trešo valstu nosaukumus. Attiecīgā gadījumā norādiet, vai pirms projekta apstiprināšanas ir notikusi apspriešanās ar Komisiju (Regulas (ES) 2021/1149 13. panta 11. punkts).

Šeit ierakstiet tekstu. Ne vairāk kā 6 000 rakstzīmju.

7. KOPSAVILKUMS – REGULAS (ES) 2021/1149 30. PANTA 2. PUNKTS

Sniedziet kopsavilkumu par 1.–6. iedaļu – tas tiks pārtulkots un darīts pieejams sabiedrībai.

Kopsavilkumā jāietver vismaz visi 30. panta 2. punktā uzskaitītie apakšpunkti, ap kuriem to vēlams strukturēt.

Ieteicams izmantot aizzīmes, treknrakstu vai informatīvus virsrakstus, lai ieinteresētās personas varētu viegli izprast programmas galvenos sasniegumus un galvenos jautājumus, kas ietekmē tās sniegumu.

Šeit ierakstiet tekstu. Ne vairāk kā 7 500 rakstzīmju.

(1) Tas attiecas uz situāciju, kad pastāv atšķirība starp nominālo mērķa sasniegšanas līmeni, ko mēra ar rādītājiem, un faktisko īstenošanā gūto progresu. Piemēram, nepilnības iznākumu un rezultātu paziņošanā var būt radušās tāpēc, ka ir problēmjautājumi, kas attiecas uz IT sistēmas izstrādi, notiekošajām operācijām, kuru iznākumi un rezultāti vēl nav paziņoti, attiecībā uz datu vākšanu, kuru dēļ ziņošana ir lēna vai nepilnīga, utt.

(2) Tas attiecas uz situāciju, kad zemais mērķu sasniegšanas līmenis ir saistīts nevis ar lēnu progresu, bet drīzāk ar nepareizu vai nereālu mērķrādītāju noteikšanu. Šeit var ietvert pieredzi, kas gūta saistībā ar mērķrādītāju noteikšanas metodikas izstrādi (piemēram, pieņēmumi ir bijuši nepareizi vai nepilnīgi vai ir bijušas problēmas ar izvēlētajām līmeņatzīmju vērtībām) un jebkādām tajā plānotajām izmaiņām.

(3) Piemēram, jautājumi, kas saistīti ar iepirkuma procedūrām, revīzijas procedūrām vai resursu trūkumu vadošās iestādes līmenī, neparedzēta kavēšanās programmas pieņemšanā utt.

(4) Tās var ietvert, piemēram, sociālekonomiskos vai politiskos faktorus, izmaiņas regulatīvajā kontekstā utt.

(5) Piemēram, jautājumi, kas saistīti ar darbības jomu (kā atbilstības kritēriji), zema saņēmēju vai dalībnieku interese, jebkādas novirzes darbības īstenošanā utt.

(6) Ja tas atbilst konkrētajam gadījumam, miniet ieteikumus, kas sniegti kvalitātes kontroles un izvērtēšanas mehānismu ietvaros, piemēram: i) Šengenas izvērtēšanas un uzraudzības mehānismā saskaņā ar Padomes Regulu (ES) Nr. 1053/2013 (2013. gada 7. oktobris), ar ko izveido izvērtēšanas un uzraudzības mehānismu, lai pārbaudītu Šengenas acquis piemērošanu, un ar ko atceļ Izpildu komitejas lēmumu (1998. gada 16. septembris), ar ko izveido Šengenas izvērtēšanas un īstenošanas pastāvīgo komiteju (OV L 295, 6.11.2013., 27. lpp.), un Padomes Regulu (ES) 2022/922 (2022. gada 9. jūnijs) par tāda izvērtēšanas un uzraudzības mehānisma izveidi un darbību, kura mērķis ir pārbaudīt Šengenas acquis piemērošanu, un ar ko atceļ Regulu (ES) Nr. 1053/2013 (OV L 160, 15.6.2022., 1. lpp.), vai ii) attiecīgā gadījumā citos kvalitātes kontroles un izvērtēšanas mehānismos.

(7) Attiecībā uz konkrētām transnacionāla rakstura darbībām šīs iedaļas tvērums atšķiras atkarībā no tā, kāds ir lomu un pienākumu sadalījums starp vadošajām dalībvalstīm un citām iesaistītajām dalībvalstīm un kāda ir ziņošanas metode. Tas ir aprakstīts Komisijas 2022. gada 14. februāra informatīvajā piezīmē “Konkrētas transnacionālas darbības Patvēruma, migrācijas un integrācijas fonda (AMIF), finansiāla atbalsta instrumenta robežu pārvaldībai un vīzu politikai (BMVI) un Iekšējās drošības fonda (IDF) ietvaros – vienošanās starp partneriem” (Ares (2022)1060102).

(8) Savienības pievienoto vērtību definē kā tādu rezultātu rašanos, kuri pārsniedz to, ko dalībvalstis būtu sasniegušas vienas pašas.

(9) Piemēram, saistībā ar iepirkuma darbībām vai citiem veiktajiem sagatavošanās pasākumiem.

(10) Piemēram, attiecībā uz nodevumiem, iznākumiem, rezultātiem utt.

(11) Kā paredzēts Komisijas 2022. gada 14. februāra informatīvajā piezīmē (Ares (2022)1060102).

(12) Atlasīto operāciju kopējās attiecināmās izmaksas, par kurām Komisijai paziņots līdz iepriekšējā grāmatvedības gada 31. jūlijam.

(13) Kopējie attiecināmie izdevumi, kurus saņēmēji deklarējuši vadošajai iestādei un par kuriem paziņots Komisijai līdz iepriekšējā grāmatvedības gada 31. jūlijam.

(14) Ja konkrētas darbības papildina iepriekšējās operācijas un nav īpašas uzraudzības kārtības, iznākumu un rezultātus paziņojiet pēc proporcionalitātes principa.

(15) Eiropas Parlamenta un Padomes Regula (ES) Nr. 513/2014 (2014. gada 16. aprīlis), ar ko kā daļu no Iekšējās drošības fonda izveido finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai un atceļ Padomes Lēmumu 2007/125/TI (OV L 150, 20.5.2014., 93. lpp.).

(16) Eiropas Parlamenta un Padomes Regula (ES) Nr. 514/2014 (2014. gada 16. aprīlis), ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (OV L 150, 20.5.2014., 112. lpp.).

(17) Piemēram, aģentūru sadarbība Savienības līmenī dalībvalstu starpā un starp dalībvalstīm un attiecīgajām Savienības struktūrām, birojiem un aģentūrām, kā arī sadarbība valsts līmenī starp kompetentajām iestādēm katrā dalībvalstī.

(18) Eiropas Parlamenta un Padomes Regula (ES) 2019/817 (2019. gada 20. maijs), ar ko izveido satvaru ES informācijas sistēmu sadarbspējai robežu un vīzu jomā un groza Eiropas Parlamenta un Padomes Regulas (EK) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 un (ES) 2018/1861 un Padomes Lēmumus 2004/512/EK un 2008/633/TI (OV L 135, 22.5.2019., 27. lpp.).

Eiropas Parlamenta un Padomes Regula (ES) 2019/818 (2019. gada 20. maijs), ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816 (OV L 135, 22.5.2019., 85. lpp.).

(19) Atlasīto operāciju kopējās attiecināmās izmaksas, par kurām Komisijai paziņots līdz iepriekšējā grāmatvedības gada 31. jūlijam.

(20) Kopējie attiecināmie izdevumi, kurus saņēmēji deklarējuši vadošajai iestādei un par kuriem paziņots Komisijai līdz iepriekšējā grāmatvedības gada 31. jūlijam.